ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
সরকার তরলীকৃত প্রাকৃতিক গ্যাস, এল এন জি' র ব্যবহারকে উৎসাহিত করতে এবং এর বিতরণ ব্যবস্থা নিয়ে বিভিন্ন পদক্ষেপ নিয়েছে
নতুন দিল্লি, ০৯ আগস্ট, ২০২১
কেন্দ্রীয় পেট্রোলিয়াম ও প্রাকৃতিক গ্যাস মন্ত্রকের প্রতিমন্ত্রী শ্রী রামেশ্বর তেলি আজ লোকসভায় এক লিখিত প্রশ্নের জবাবে জানিয়েছেন যে, সরকার তরলীকৃত প্রাকৃতিক গ্যাস বা লিকুইফাইড ন্যাচারাল গ্যাস  ব্যবহারকারীদের উৎসাহিত করতে এবং বিতরণ ব্যবস্থাকে ত্বরান্বিত করতে বিভিন্ন ধরনের পদক্ষেপ গ্রহণ করেছে।
এর মধ্যে রয়েছে-
১) শহরে গ্যাস বিতরণ ব্যবস্থা বা সিটি গ্যাস ডিস্ট্রিবিউশন  নেটওয়ার্ক- এর মাধ্যমে এলএনজি গ্যাস শিল্প সংস্থা এবং বাণিজ্যিকভাবে গ্রাহকদের সরবরাহ করা।
২) সার সরবরাহ  সেক্টর থেকে গ্যাস সংগ্রহ করা।
৩) এলএনজি টার্মিনাল স্থাপন, ধারণ ক্ষমতা বৃদ্ধি এবং পুনরায় গ্যাস ভরার পদ্ধতি রপ্ত করা।
৪) জাতীয় সড়ক এবং সোনালী চতুর্ভুজ সড়কের ধারে এলএনজি স্টেশন স্থাপন করা।
৫) কেন্দ্রীয় মোটরযান বিধি বা সি এম ভি আর, স্ট্যাটিক এন্ড মোবাইল প্রেসার ভেসেল রুলস, এলএনজি ভেহিকেল টাইপ টেস্টিং স্ট্যান্ডার্ড এবং ডিজেল- এলএনজি ডুয়েল ফুয়েল ভেহিকেল পলিসির মতো ক্ষেত্র গুলি প্রণয়নে সরকার বিশেষ সহায়তা করেছে।
CG/ SB
(Visitor Counter : 119
যুবওক্রীড়াবিষয়কমন্ত্রক
খেলো ইন্ডিয়া কর্মসূচি
নয়াদিল্লি, ৩ ফেব্রুয়ারি, ২০২০
‘খেলো ইন্ডিয়া’ শীর্ষক জাতীয় পর্যায়ের প্রতিযোগিতা এ পর্যন্ত তিনবার অনুষ্ঠিত হয়েছে।
খেলাধূলার জনপ্রিয়তা বৃদ্ধি এবং গুণমান প্রসারে খেলো ইন্ডিয়া কর্মসূচি গ্রহণ করা হয়েছে। ২০১৭-র অক্টোবর থেকে বর্তমান আকারে এই কর্মসূচি রূপায়ণের কাজ শুরু হয়েছে। এই প্রকল্পে তিন বছরের জন্য ১,৪২৮ কোটি ৯ লক্ষ টাকা ধার্য করা হয়েছে। ইতিমধ্যে ১,৩৫৮ কোটি ৩১ লক্ষ টাকা ব্যয় করা হয়েছে। তৃতীয় এবং অন্তিম বর্ষের জন্য হাতে রয়েছে ৬৯ কোটি ৭৮ লক্ষ টাকা। ২০১৯-২০ অর্থবর্ষের বাকি সময়ের জন্য এই প্রকল্পে প্রয়োজনীয় পরিমার্জনের কাজ চলছে। সোসাইটি ফর ইকনমিক ডেভেলপমেন্ট অ্যান্ড এনভায়রনমেন্টাল ম্যানেজমেন্ট -কে এই প্রকল্পের থার্ড পার্টি অ্যাসেসমেন্টের দায়িত্ব দেওয়া হয়েছে। খেলো ইন্ডিয়া কর্মসূচিতে বর্তমানে ২,৭৪৭ জন ক্রীড়াবিদ উপকৃত হচ্ছেন। এঁদের মধ্যে ১,৩৩৫ জন আবাসিক প্রশিক্ষণ পাচ্ছেন। কর্মসূচির পরিমার্জনের ফলে প্রশিক্ষণরত ক্রীড়াবিদ এবং বিভিন্ন খেলার সংখ্যা বাড়তে পারে। এই কর্মসূচির প্রসার ঘটাতে সবরকমের আর্থিক সহায়তাদানের বিষয়ে সরকার অঙ্গীকারবদ্ধ।
২০১৮-র ৩১শে জানুয়ারি থেকে ৮ই ফেব্রুয়ারি পর্যন্ত দিল্লিতে প্রথম খেলো ইন্ডিয়া স্কুল গেমস আয়োজিত হয়েছিল। ১৬টি বিভাগে ৩,৫০৭ জন প্রতিযোগী সেবার অংশগ্রহণ করেছিলেন। পুণেতে ২০১৯-এর ৯ই জানুয়ারি থেকে ২০শে জানুয়ারি পর্যন্ত দ্বিতীয় খেলো ইন্ডিয়া যুব প্রতিযোগিতায় অনুর্ধ্ব ১৭ এবং অনুর্ধ্ব ২১ বিভাগে মোট ৫,৯২৫ জন প্রতিযোগী অংশগ্রহণ করেন। চলতি বছর গুয়াহাটিতে ১০-২২শে জানুয়ারি পর্যন্ত তৃতীয় খেলো ইন্ডিয়া যুব প্রতিযোগিতায় অনুর্ধ্ব ২১ এবং অনুর্ধ্ব ১৭ বিভাগে মোট ২০ রকমের খেলাধূলার ব্যবস্থা করা হয়। গুয়াহাটিতে অনুষ্ঠিত এই প্রতিযোগিতায় ৬,১৩০ জন অংশগ্রহণ করেন।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় ক্রীড়া ও যুব বিষয়ক স্বাধীন দায়িত্বপ্রাপ্ত প্রতিমন্ত্রী শ্রী কিরেন রিজিজু।
CG/CB/DM
(Visitor Counter : 103
প্রধানমন্ত্রীরদপ্তর
হৃদয়নাথ মঙ্গেশকরের ধন্যবাদ ট্যুইট গ্রহণ করেছেন প্রধানমন্ত্রী
নয়াদিল্লি, ২৯ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী অযোধ্যায় লতা মঙ্গেশকর চওক উদ্বোধন করায় প্রয়াত শিল্পীর ভাই হৃদয়নাথ মঙ্গেশকরের ধন্যবাদ জানিয়ে করা ট্যুইটটি গ্রহণ করেছেন। প্রধানমন্ত্রী লতা দিদিকে ভগবান শ্রীরামের একনিষ্ঠ ভক্ত বলে উল্লেখ করেন। তিনি বলেন, অযোধ্যার মতো পবিত্র শহরেই তাঁর নামে চওক থাকা যথাযথ।
হৃদয়নাথ মঙ্গেশকরের ট্যুইটটিকে উদ্ধৃত করে প্রধানমন্ত্রী ট্যুইটে বলেন, “লতা দিদি ছিলেন ভগবান শ্রীরামের একনিষ্ঠ ভক্ত। অযোধ্যার মতো পবিত্র শহরে তাঁর নামে একটি চওক করা যথাযথ পদক্ষেপ”।
PG/PM/SB
(
অর্থমন্ত্রক
'প্রতি ঘরে, নলবাহিত পানীয় জল' প্রকল্পে ৬০ হাজার কোটি টাকা বরাদ্দ; ৩.৮ কোটি ঘরকে এর আওতায় আনা হবে
প্রধানমন্ত্রী আবাস যোজনার মাধ্যমে ৪৮ হাজার কোটি টাকা ব্যয়ে ৮০ লক্ষ গৃহ নির্মাণের পরিকল্পনা
নতুন দিল্লি, ১ ফেব্রুয়ারি, ২০২২
'প্রতি ঘরে, নল বাহিত পানীয় জল' প্রকল্পে ২০২২-২৩ অর্থবছরে ৩.৮ কোটি পরিবারের জন্য ৬০ হাজার কোটি টাকা বরাদ্দ করা হয়েছে।
আজ সংসদে কেন্দ্রীয় বাজেট ২০২২-২৩ পেশ করার সময় অর্থমন্ত্রী শ্রীমতি নির্মলা সীতারমণ বলেছেন যে, ২০১৪ সালে ক্ষমতায় এসে দরিদ্র এবং প্রান্তিক জনগোষ্ঠীর উপর সরকারের দৃষ্টি নিক্ষেপ ছিল। এমন সব কর্মসূচি গ্রহণ করা হয়েছে যা আবাসন, বিদ্যুৎ, রান্নার গ্যাস এবং পানীয় জলের পরিষেবা প্রদান করেছে।
অর্থমন্ত্রী বলেছেন যে, প্রতি ঘরে নল বাহিত পানীয় জল প্রকল্পে ৮.৭ কোটির মধ্যে ইতিমধ্যেই গত দু'বছরে ৫.৫ কোটি পরিবারকে জল সরবরাহ করা হয়েছে।
প্রধানমন্ত্রী আবাস যোজনা-
অর্থমন্ত্রী শ্রীমতি নির্মলা সীতারামন বাজেট পেশ করে বলেছেন যে, প্রধানমন্ত্রী আবাস যোজনায় ৮০ লক্ষ বাড়ি নির্মাণের জন্য ৪৮ হাজার কোটি টাকা বরাদ্দ করা হয়েছে। কেন্দ্রীয় সরকার রাজ্য সরকার গুলির সাথে একত্রিত হয়ে কাজ করবে গ্রাম এবং শহরাঞ্চলে মধ্যবিত্ত এবং অর্থনৈতিকভাবে দুর্বল মানুষের জন্য আবাসন করে দিতে।
ভাইব্রেন্ট গ্রাম কর্মসূচি-
অর্থমন্ত্রী নতুন ভাইব্রেন্ট ভিলেজ প্রোগ্রামের আওতায় দেশের উত্তর সীমান্তে গ্রাম গুলিকে একত্রিত করার প্রস্তাব করেছেন। বিরল ও সীমিত জনসংখ্যা, সংযোগ এবং পরিকাঠামোগত সহ বিভিন্ন উন্নয়নমূলক কাজ থেকে এই সীমান্তবর্তী গ্রামগুলি বাদ পড়ে যায়। দেশের এই ধরনের গ্রামগুলিকে নতুন ভাইব্রেন্ট গ্রামের তালিকায় আনা হবে। এর ফলে গ্রামগুলির পরিকাঠামোগত উন্নয়ন যেমন হবে তেমনি, আবাসন, পর্যটনকেন্দ্র, সড়ক যোগাযোগ ব্যবস্থা, শিক্ষামূলক ক্ষেত্রের প্রসার ঘটবে। দূরদর্শনের সংযোগ করা হবে।
CG/ SB
(
সারওরসায়নমন্ত্রক
সরকার দেশের অভ্যন্তরে উৎপাদন বৃদ্ধিতে প্রয়াস চালাচ্ছে যাতে কোভিড-১৯ চিকিৎসায় ওষুধের সরবরাহ-চাহিদার মধ্যে ভারসাম্য বজায় থাকে
নতুন দিল্লি, ০১ জুন, ২০২১
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া আজ জানিয়েছেন যে সরকার দেশীয় উৎপাদন বৃদ্ধিতে ধারাবাহিকভাবে প্রয়াস চালিয়ে যাচ্ছে যাতে কোভিড-১৯ চিকিৎসায় ব্যবহৃত ওষুধের সরবরাহ-চাহিদার মধ্যে ভারসাম্য বজায় থাকে।
কেন্দ্রীয় মন্ত্রী আরও জানান যে গত ২১ এপ্রিল থেকে ৩০ মে পর্যন্ত রাজ্য ও কেন্দ্রশাসিত অঞ্চলগুলিকে মোট ৯৮.৭৮ লক্ষ রেমডেসিভির ভায়াল বরাদ্দ করা হয়েছে। চাহিদার তুলনায় পর্যাপ্ত সরবরাহের জন্য ১০ গুণ রেমডেসিভির উৎপাদন বৃদ্ধি করা হয়েছে বলেও তিনি জানান। এই উৎপাদন বৃদ্ধির ক্ষেত্রে গতি নিয়ে আসার সঙ্গে সঙ্গে জুন মাসের শেষ পর্যন্ত সরকার রাজ্য ও কেন্দ্রশাসিত অঞ্চলগুলিকে ৯১ লক্ষ ভায়াল সরবরাহের পরিকল্পনা নিয়েছে। তিনি আরও জানান যে সিপলা গত ২৫ এপ্রিল থেকে ৩০ মে পর্যন্ত ৪০০ মিলিগ্রামের ১১ হাজার ভায়াল এবং টোকিলিজুমাব-এর ৮০ মিলিগ্রামের ৫০ হাজার ভায়াল আমদানি করেছে। এছাড়াও কেন্দ্রীয় স্বাস্থ্য ও পরিবার কল্যাণ মন্ত্রক মে মাসে অনুদানের মাধ্যমে ৪০০ মিলিগ্রামের ১ হাজার ২টি এবং ৮০ মিলিগ্রামের ৫০ হাজার ২৪টি ভায়াল পেয়েছে। কেন্দ্রীয় মন্ত্রী জানান, জুন মাসে দেশে মাসে ৮০ মিলিগ্রামের ২০ হাজার ভায়াল এবং ২০০ মিলিগ্রামের ১ হাজারটি ভায়াল আমদানির সম্ভাবনা রয়েছে।
শ্রী গৌড়া জানিয়েছেন যে গত ১১ মে থেকে ৩০ মে পর্যন্ত রাজ্য ও কেন্দ্রশাসিত অঞ্চল এবং কেন্দ্রীয় প্রতিষ্ঠানগুলিকে প্রায় ২ লক্ষ ৭০ হাজার ৬০টি অ্যাম্ফোটেরিসিন-বি -এর ভায়াল বরাদ্দ করা হয়েছে। এছাড়াও মে মাসের প্রথম সপ্তাহে রাজ্যগুলিকে এই ওষুধ নির্মাতারা ৮১ হাজার ৬৫১টি ভায়াল সরবরাহ করে।
তিনি জানান, কোভিডের চিকিৎসায় ডেক্সামেথেসোন, এনোক্সোপারিন-এর মতো ট্যাবলেটগুলি ব্যবহার করা হয়। তাই এই ধরণের ওষুধের উৎপাদন, সরবরাহ এবং মজুতের অবস্থান বিষয়ে পর্যালোচনা করা হচ্ছে। তিনি জানান, এই ধরণের ওষুধের উৎপাদন বৃদ্ধি পেয়েছে এবং চাহিদা মেটানোর জন্য যথেষ্ট পরিমাণ মজুতও রয়েছে।
শ্রী গৌড়া আশ্বাস দিয়েছেন যে ওষুধের চাহিদা পূরণের জন্য সরকার বর্তমান এবং নতুন ওষুধ নির্মাতাদের সঙ্গে পর্যালোচনা চালিয়ে যাচ্ছে, যাতে কোভিড-১৯ চিকিৎসায় ব্যবহৃত ওষুধগুলি সহজেই পাওয়া যায়।
CG/SS/SKD
(Visitor Counter : 131
নতুনওপুনর্নবীকরণযোগ্যজ্বালানিমন্ত্রক
শক্তিসম্পদের সহজলভ্যতা আরও বাড়াতে খুঁজে বের করার আহ্বান জানালেন কেন্দ্রীয় বিদ্যুৎ ও পুনর্নবীকরণযোগ্য শক্তি দপ্তরের প্রতিমন্ত্রী মন্ত্রী শ্রী আর কে সিং
নয়াদিল্লি, ২২ জুন, ২০২১
কেন্দ্রীয় বিদ্যুৎ ও পুনর্নবীকরণযোগ্য শক্তি প্রতিমন্ত্রী শ্রী আর কে সিং আজ বলেছেন, ভারতে শক্তিসম্পদের সহজলভ্যতা এবং শক্তিক্ষেত্রে রূপান্তরের কাহিনী থেকে বিশ্বের অন্যান্য দেশগুলি নিজেদের শক্তিক্ষেত্রে পরিকল্পনা প্রণয়নে লাভবান হতে পারে। প্রকৃতপক্ষে ভারতে শক্তিক্ষেত্রে রূপান্তর জলবায়ু পরিবর্তনের মতো বিষয়গুলিকে বিবেচনায় রেখে স্থির করা হয়েছে। শক্তি সম্পর্কিত রাষ্ট্রসঙ্ঘের উচ্চস্তরীয় বৈঠকে ভারতের প্রতিনিধিত্ব করে শ্রী আর কে সিং সমগ্র বিশ্বের সামনে ভারতের শিক্ষা ও অভিজ্ঞতার কথা তুলে ধরেন। শ্রী সিং আজ রাষ্ট্রসঙ্ঘের উচ্চ পর্যায়ের বৈঠকের মূল ভাবনা – ‘শক্তিক্ষেত্রে রূপান্তর সম্পর্কে বিশ্বে ভারতের ভূমিকা’ শীর্ষক ভার্চ্যুয়াল পদ্ধতিতে আয়োজিত এক সাংবাদিক সম্মেলনে ভাষণ দিচ্ছিলেন।
শ্রী সিং বলেন, দীর্ঘমেয়াদি উন্নয়নের উদ্দেশ্য পূরণে বিশ্বব্যাপী যে লক্ষ্য স্থির হয়েছিল, তা ১০ বছরের মধ্যে শেষ হচ্ছে। এই সময়ের মধ্যে সুলভ এবং নির্ভরযোগ্য আধুনিক ও বিকল্প শক্তিসম্পদের যোগান সুনিশ্চিত করা অত্যন্ত জরুরি। এজন্য সুদৃঢ় রাজনৈতিক অঙ্গীকার এবং শক্তিসম্পদের যোগান সম্প্রসারণে আরও উদ্ভাবনের নতুন পদ্ধতি খুঁজে বের করা প্রয়োজন। তিনি বলেন, এক্ষেত্রে পুনর্নবীকরণযোগ্য শক্তি গুরুত্বপূর্ণ ভূমিকা নিতে পারে। শ্রী সিং অন্যান্য দেশগুলির প্রতি আহ্বান জানিয়ে বলেন, বিশ্ব শক্তিসম্পদের রূপান্তরের ক্ষেত্রে সেই সমস্ত দেশগুলিকে আরও এগিয়ে আসতে হবে যাদের এ সংক্রান্ত দক্ষতা ও প্রযুক্তি রয়েছে। পুনর্নবীকরণযোগ্য শক্তিক্ষেত্রে ভারতের অঙ্গীকারের কথা উল্লেখ করে শ্রী সিং জানান, ২০৩০ সালের মধ্যে দেশে ৪৫০ গিগাওয়াট পুনর্নবীকরণযোগ্য শক্তি উৎপাদনের লক্ষ্য স্থির হয়েছে। এই লক্ষ্য অর্জনে সৌরশক্তি, বায়ুশক্তি ও জৈবশক্তির ওপর অগ্রাধিকার দেওয়া হচ্ছে। শক্তি সংরক্ষণে ও পরিবেশ-বান্ধব হাইড্রোজেন শক্তি উৎপাদনে ভারত আন্তর্জাতিক সৌর জোটের মাধ্যমে অন্যান্য দেশের সঙ্গে সহযোগিতা গড়ে তুলছে। তিনি বলেন, রাষ্ট্রসঙ্ঘের দীর্ঘমেয়াদি উদ্দেশ্যগুলি পূরণের লক্ষ্যে আরও অগ্রগতি করতে সদস্য রাষ্ট্রগুলির পাশাপাশি আঞ্চলিক ও স্থানীয় সরকার, অসরকারি প্রতিষ্ঠান এবং শক্তিক্ষেত্রের অংশীদারদেরকেও সামিল করতে হবে।
উল্লেখ করা যেতে পারে, আগামী সেপ্টেম্বর মাসে রাষ্ট্রসঙ্ঘের উদ্যোগে শক্তিক্ষেত্র নিয়ে যে বৈঠক আয়োজিত হতে চলেছে, ভারত তাতে গুরুত্বপূর্ণ ভূমিকা নেবে। এর আগে আগামীকাল থেকে ভারত শক্তিসম্পদের রূপান্তরণে বিভিন্ন দেশের মন্ত্রীদের নিয়ে এক আলোচনার আয়োজন করছে। এই মন্ত্রী পর্যায়ের আলাপ-আলোচনার পাশাপাশি আগামী বৃহস্পতিবার ‘নাগরিক-কেন্দ্রিক শক্তিসম্পদের রূপান্তরণ ত্বরান্বিত করা’ শীর্ষক আরও একটি কর্মসূচির আয়োজন করেছে। এছাড়াও, আগামী ৭ জুলাই আন্তর্জাতিক সৌর জোটের সহযোগিতায় পুনর্নবীকরণযোগ্য এবং দীর্ঘস্থায়ী সম্পদের ক্ষেত্রে মহিলাদের ভূমিকা নিয়ে ওয়েবিনার আয়োজন করা হচ্ছে। উল্লেখ করা যেতে পারে, রাষ্ট্রসঙ্ঘের সমস্ত সদস্য দেশ আন্তর্জাতিক সৌর জোটে নির্বিবাদে সামিল হতে পারে।
রাষ্ট্রসঙ্ঘের মহাসচিবের আহ্বানে আগামী সেপ্টেম্বর মাসে নিউ ইয়র্কে শক্তিসম্পদের রূপান্তরণ নিয়ে সদস্য রাষ্ট্রগুলির বৈঠক আহ্বান করা হয়েছে। আজ এক সাংবাদিক সম্মেলনে শ্রী সিং সে সম্পর্কেই সাংবাদিকদের অবহিত করছিলেন। এ সম্পর্কে তিনি আরও জানান, বিশ্ব শক্তিসম্পদের রূপান্তরণে ভারত কি ভূমিকা পালন করতে পারে এবং ভবিষ্যতে শক্তিসম্পদের যোগান বাড়াতে ভারতের পরিকল্পনা কি হবে সে সম্পর্কে সাংবাদিকদের অবহিত করেন।
CG/BD/DM/
(Visitor Counter : 164
বস্ত্রমন্ত্রক
টিডিএন-৩ প্রজাতির কাঁচা পাটের ন্যূনতম সহায়ক মূল্য
কলকাতা, ১৫ মে, ২০২৩
কাঁচা পাটের ব্যবসার সঙ্গে যুক্ত বিভিন্ন প্রতিষ্ঠানের আধিকারিকরা ১২ মে জুট কমিশনারের দপ্তরে এক বৈঠকে বিভিন্ন প্রজাতির কাঁচা পাটের ন্যূনতম সহায়ক মূল্য নির্ধারণ করেছেন। বৈঠকে কেন্দ্রীয় সরকার টিডিএন – ৩ প্রজাতির কাঁচা পাটের ন্যূনতম সহায়ক মূল্য ক্যুইন্টাল প্রতি ৫,০৫০ টাকা রাখার সিদ্ধান্ত নিয়েছে। ২০২৩-২৪ মরশুমে এটি কার্যকর হবে। জুট কমিশনার সবধরনের পাট এবং মেস্তা/বিমলির ন্যূনতম সহায়ক মূল্য নির্ধারণ করে থাকেন।
২০২৩-২৪ মরশুমে দেশ জুড়ে বিভিন্ন প্রজাতির কাঁচা পাট এবং মেস্তা/বিমলির ন্যূনতম সহায়ক মূল্য জানতে এই লিঙ্কে ক্লিক করুন –
https://pib.gov.in/PressReleasePage.aspx?PRID=1924445
জুট কমিশনার অফ ইন্ডিয়া ন্যূনতম সহায়ক মূল্যে কাঁচা পাট সংগ্রহের কাজ করে থাকে।
(PG/CB/SB
প্রধানমন্ত্রীরদপ্তর
টাইমস গ্রুপের চেয়ারপার্সন শ্রীমতী ইন্দু জৈনের প্রয়াণে প্রধানমন্ত্রীর শোক প্রকাশ
নতুনদিল্লি, ১৩ই মে, ২০২১
প্রধানমন্ত্রী শ্রী নরেন্দ্র মোদী টাইমস গ্রুপের চেয়ারপার্সন শ্রীমতী ইন্দু জৈনের প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “টাইমস গ্রুপের চেয়ারপার্সন শ্রীমতী ইন্দু জৈনজির প্রয়াণে আমি বেদনাহত। সমাজ সেবার নানা উদ্যোগে, ভারতের প্রগতিতে এবং আমাদের সংস্কৃতির প্রতি গভীর অনুরাগের জন্য তিনি সব সময় স্মরণীয় হয়ে থাকবেন। তাঁর সঙ্গে সাক্ষাতের কথা আমার মনে পরছে। তাঁর পরিবারের সদস্যদের সমবেদনা জানাই।ওঁ শান্তি। “
CG/CB/
(
বিজ্ঞানওপ্রযুক্তিমন্ত্রক
সিএসআইআর – সিএমইআরআই’তে জিজ্ঞাসা উদ্যোগের আওতায় শিক্ষা তথা সচেতনতামূলক কর্মসূচি
কলকাতা, ২৩ জুলাই, ২০১৯
কেন্দ্রীয় বিজ্ঞান ও শিল্প গবেষণা পর্ষদের  দুর্গাপুরের সেন্ট্রাল মেকানিক্যাল ইঞ্জিনিয়ারিং রিসার্চ ইন্সটিটিউটে আজ অন্ডাল কেন্দ্রীয় বিদ্যালয় এবং পানাগড় কেন্দ্রীয় বিদ্যালয়ের ছাত্রছাত্রীদের নিয়ে জিজ্ঞাসা কর্মসূচির আয়োজন করা হয়। এই কর্মসূচিতে প্রায় ১০০ জন পড়ুয়া ছাড়াও শিক্ষক-শিক্ষিকারা অংশ নেন। সিএসআইআর – সিএমইআরআই কলোনী ক্যাম্পাসে পুরসভার কঠিন বর্জ্য পরিচালনার জন্য যে প্ল্যান্ট বসানো হয়েছে, সে সম্পর্কে ছাত্রছাত্রীদের অবহিত করতেই এই কর্মসূচির আয়োজন।
অনুষ্ঠানে সিএসআইআর – সিএমইআরআই – এর নির্দেশক অধ্যাপক হরিশ হিরানি ছাত্রছাত্রী ও দেশের যুবসম্প্রদায়ের মধ্যে কঠিন বর্জ্য পদার্থের বিষয়ে স্পষ্ট ধারণা গড়ে তোলার ওপর গুরুত্ব দেন। তিনি বলেন, কঠিন বর্জ্য পরিচালনা সম্পর্কে ছাত্রছাত্রীদের মনে স্পষ্ট ধারণা গড়ে তুলতে এ ধরণের কর্মসূচির বিশেষ গুরুত্ব রয়েছে। পুর এলাকায় কঠিন বর্জ্য পদার্থের ক্রমাগত বাড়বাড়ন্ত নিয়ন্ত্রণের ক্ষেত্রে গুরুত্বপূর্ণ ভূমিকা গ্রহণেও এ ধরণের কর্মসূচি ছাত্রছাত্রীদের সাহায্য করবে বলে অধ্যাপক হিরানি অভিমত প্রকাশ করেন। তিনি আরও বলেন, সুনাগরিক ও দায়িত্ব পরায়ণ মনোভাব একটি জাতির ইতিবাচক ভাবমূর্তি গঠনে অত্যন্ত জরুরি। জ্ঞান ও দক্ষতার বার্তাবাহক হয়ে ওঠার জন্য অধ্যাপক হিরানি ছাত্রছাত্রীদের আবেদন জানান। এই কর্মসূচির অঙ্গ হিসাবে আয়োজিত মতবিনিময় সভায় ছাত্রছাত্রীরা কঠিন বর্জ্য পরিচালনা সম্পর্কে তাঁদের গভীর আগ্রহের কথা প্রকাশ করেন। এই উপলক্ষে সিএসআইআর – সিএমইআরআই – এর মুখ্য বিজ্ঞানী অধ্যাপক দেবজ্যোতি বন্দ্যোপাধ্যায় এবং প্রবীণ বিজ্ঞানী ডঃ অমিত গাঙ্গুলী উপস্থিত ছিলেন।
CG/BD/SB
(Visitor Counter : 86
কৃষিমন্ত্রক
কৃষিতে মহিলাদের অংশগ্রহণ বাড়াতে সরকারের উদ্যোগ
নয়াদিল্লি, ০৯ জুলাই, ২০১৯
প্রত্যেক পাঁচ বছর অন্তর কৃষি, সহযোগিতা ও কৃষক কল্যাণ দপ্তর যে গণনা করে থাকে, সেই গণনা অনুযায়ী, মহিলাদের আয়ত্তে থাকা কৃষিযোগ্য জমির হার ২০১০-১১’র ১২.৭৮ শতাংশ থেকে বেড়ে ২০১৫-১৬’তে ১৩.৭৮ শতাংশে এসে দাঁড়ায়।
২০০৭ – এর কৃষক সংক্রান্ত জাতীয় নীতির শর্তাবলী অনুযায়ী, কেন্দ্রীয় গ্রামোন্নয়ন মন্ত্রকের অন্তর্গত গ্রামোন্নয়ন দপ্তর কেবলমাত্র মহিলা কৃষকদের জন্য একটি কর্মসূচি চালাচ্ছে। এই কর্মসূচিটি মহিলা কিষাণ স্বশক্তিকরণ পরিযোজনা বা এমকেএসপি হিসাবে পরিচিত। এটি দীনদয়াল অন্ত্যোদয় যোজনা – জাতীয় গ্রামীণ জীবিকা মিশন বা ডে-এনআরএলএমএ’র অন্তর্গত অন্যতম গুরুত্বপূর্ণ উদ্যোগ। এর লক্ষ্য হ’ল কৃষিকাজে মহিলাদের অংশগ্রহণ বাড়ানো, যাতে তাঁদের জন্য জীবিকার সুযোগ করে দেওয়া যায়।
কৃষি সহযোগিতা ও কৃষক কল্যাণ দপ্তর এছাড়াও কৃষি কাজে লিঙ্গ বৈষম্যের মতো সমস্যা মেটাতে ৩০ শতাংশের মতো অর্থ মহিলা কৃষকদের জন্য বরাদ্দ করার প্রচেষ্টা চালাচ্ছে। এছাড়াও, নির্বাচিত প্রকল্পের আওতায় মহিলা কৃষকদের অতিরিক্ত কিছু সুবিধা দেওয়া হচ্ছে ।
আজ লোকসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/SSS/SB
(Visitor Counter : 131
রেলমন্ত্রক
আগামী ২১ নভেম্বর  ভারত- নিউজিল্যান্ডের মধ্যে তৃতীয় টি-২০ আন্তর্জাতিক ক্রিকেট ম্যাচ উপলক্ষ্যে মধ্যরাত পর্যন্ত বিশেষ মেট্রো পরিষেবা চালু থাকবে
কলকাতা, ১৮ নভেম্বর, ২০২১
আগামী ২১ নভেম্বর  ভারত- নিউজিল্যান্ডের মধ্যে তৃতীয় টি-২০আন্তর্জাতিক ক্রিকেট ম্যাচ উপলক্ষ্যে ক্রিকেটপ্রেমীদের সুবিধার্থে মধ্যরাত পর্যন্ত বিশেষ ট্রেন চালানোর সিদ্ধান্ত নিয়েছে মেট্রো রেল কর্তৃপক্ষ।
রবিবার রাত ১০.৩০ মিনিটে এসপ্ল্যানেড স্টেশন থেকে দক্ষিণেশ্বর এবং কবি সুভাষ স্টেশনের দিকে আপ-ডাউন মিলিয়ে এক জোড়া অতিরিক্ত ট্রেন চালানো হবে।
শুধুমাত্র স্মার্ট কার্ড বিক্রির জন্য এসপ্ল্যানেড স্টেশনে বুকিং কাউন্টার খোলা থাকবে। কোন টোকেন টিকিট দেওয়া হবে না।
যাত্রীদের সুবিধার্থে আপ-ডাউন উভয় দিকে সমস্ত স্টেশনে দাঁড়াবে ট্রেন।উল্লেখ্য রবিবার ১২০টি মেট্রো চলাচল করলেও অতিরিক্ত পরিষেবা হিসেবে এই ট্রেন চালানো হবে।যাত্রীদের সকল কোভিড বিধি অনুসরণ করার জন্য অনুরোধ জানানো হয়েছে ।
CG/SS
(Visitor Counter : 10
সারওরসায়নমন্ত্রক
সার উৎপাদক সংস্থাগুলি কোভিড রোগীদের জন্য দৈনিক ৫০ মেট্রিক টন চিকিৎসার জন্য ব্যবহৃত অক্সিজেন সরবরাহ করবে
নতুন দিল্লি, ২৮ এপ্রিল, ২০২১
কেন্দ্রীয় রসায়ন ও সার প্রতিমন্ত্রী শ্রী মনসুখ মানডব্য রাষ্ট্রায়ত্ত্ব ও বেসরকারি সার উৎপাদক সংস্থাগুলির পাশাপাশি সমবায় সংস্থাগুলির সঙ্গে অক্সিজেন উৎপাদনের সম্ভাবনা খতিয়ে দেখতে এক বৈঠকে পৌরোহিত্য করেন। শ্রী মণ্ডাভিয়া সার উৎপাদক সংস্থাগুলিকে মহামারীর এই জটিল সময়ে সাধারণ মানুষের সাহায্যার্থে চিকিৎসার জন্য ব্যবহৃত অক্সিজেন উৎপাদন ক্ষমতা বৃদ্ধি ও তা দ্রুত সরবরাহের জন্য আহ্বান জানিয়েছেন। মন্ত্রীর এই প্রস্তাবকে স্বাগত জানিয়ে সার উৎপাদক সংস্থাগুলি সরকারের সঙ্গে কোভিড-১৯-এর বিরুদ্ধে লড়াইয়ে সামিল হওয়ার আগ্রহ প্রকাশ করেছে। এই বৈঠকে রাষ্ট্রায়ত্ত্ব সংস্থা ইফকো গুজরাটে কালোল উৎপাদক ইউনিটে প্রতি ঘন্টায় ২০০ কিউবিক মিটার উৎপাদন ক্ষমতা সম্পন্ন অক্সিজেন প্ল্যান্ট চালু করছেন। এর ফলে, এই উৎপাদন ইউনিটে মোট ক্ষমতা বেড়ে দাঁড়াবে দৈনিক ৩৩ হাজার কিউবিক মিটার। জিএসএফসি সংস্থা ইতিমধ্যেই তাদের উৎপাদন কেন্দ্রগুলিতে তরল অক্সিজেন সরবরাহের উদ্যোগ গ্রহণ করেছে। এছাড়াও আরও কয়েকটি সংস্থা হাসপাতাল বা নিজেদের উৎপাদন কেন্দ্রে চিকিৎসার জন্য ব্যবহৃত অক্সিজেন উৎপাদন ইউনিট গড়ে তুলবে।
সার উৎপাদক সংস্থাগুলির পক্ষ থেকে কোভিড রোগীদের জন্য দৈনিক ৫০ মেট্রিক টন অক্সিজেনের যোগান দেওয়া সম্ভব হবে বলে মনে করা হচ্ছে। সার উৎপাদক সংস্থাগুলির এই পদক্ষেপের ফলে আগামীদিনে দেশে চিকিৎসার জন্য ব্যবহৃত অক্সিজেন উৎপাদন বৃদ্ধি পাওয়ার সম্ভাবনা রয়েছে।
SC/BD/AS/
(Visitor Counter : 127
কেন্দ্রীয়মন্ত্রিসভা
মন্ত্রিসভা ২০২৩ থেকে ২০২৭ পর্যন্ত সিটি ইনভেস্টমেন্টস টু ইনোভেট, ইন্টিগ্রেট অ্যান্ড সাসটেন ২.০  অনুমোদন করেছে
নয়াদিল্লি, ৩১ মে, ২০২৩
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে মন্ত্রিসভা ২০২৩ থেকে ২০২৭ পর্যন্ত সিটি ইনভেস্টমেন্টস টু ইনোভেট, ইন্টিগ্রেট অ্যান্ড সাসটেন ২.০  অনুমোদন করেছে। সিআইটিআইআইএস ২.০ হল আবাসন ও নগরোন্নয়ন মন্ত্রকের একটি কর্মসূচি। ফরাসী উন্নয়ন সংস্থা এএফডি এবং ক্রেডিট্যান্সটাল্ট ফার ওয়াইডরাওফবাউ  এবং ইউরোপীয় ইউনিয়ন, নগরোন্নয়ন দপ্তরের জাতীয় প্রতিষ্ঠানের সঙ্গে অংশীদারিত্বে এই কর্মসূচি চালানো হয়। এটি ২০২৩ থেকে ২০২৭ পর্যন্ত চার বছর চালানো হবে।
এই কর্মসূচিতে শহর এলাকায় সুসংহত বর্জ্য ব্যবস্থাপনা এবং রাজ্যস্তরে জলবায়ু ভিত্তিক বিভিন্ন কর্মসূচি এবং সংস্কারের কাজ চালানো হয়।
সিআইটিআইআইএস ২.০ প্রকল্পটি এএফডি এবং কেএফডব্লু থেকে ১ হাজার ৭৬০ কোটি টাকা ঋণ নিয়ে চালানো হবে। ইউরোপীয় ইউনিয়ন দেবে ১০৬ কোটি টাকার কারিগরি সহায়তা তহবিল।
সিআইটিআইআইএস ১.০ ২০১৮ সালে শুরু হয়েছিল। তখন ব্যয় ধার্য করা হয়েছিল ৯৩৩ কোটি টাকা। সিআইটিআইআইএস ২.০-তে ভারত সরকারের চলতি বিভিন্ন জাতীয় কর্মসূচির সঙ্গে সাযুজ্য রেখে চালানো হবে।
(CG/PM/NS
পর্যটনমন্ত্রক
পর্যটন মন্ত্রকের প্রসাদ প্রকল্পের আওতায় 'গুজরাটের সোমনাথে তীর্থযাত্রার সুযোগ-সুবিধা উন্নয়ন’ প্রকল্পের ভার্চুয়াল উদ্বোধনে কেন্দ্রীয় পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল
নয়াদিল্লী, ১৭ জুলাই, ২০২০
কেন্দ্রীয় পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল গুজরাতের মুখ্যমন্ত্রী শ্রী বিজয় ভাই রুপানী বৃহস্পতিবার পর্যটন মন্ত্রকের প্রসাদ প্রকল্পের আওতাধীন ‘গুজরাতের সোমনাথে তীর্থযাত্রার সুযোগ-সুবিধা উন্নয়ন’ প্রকল্পের ভার্চুয়াল উদ্বোধন অনুষ্ঠানে অংশ নিয়েছেন। ২০১৭ সালের মার্চ মাসে প্রসাদ প্রকল্পের আওতায় ‘গুজরাতের সোমনাথে তীর্থযাত্রার সুযোগ-সুবিধা উন্নয়ন’ প্রকল্পটি অনুমোদিত হয়েছিল। এই প্রকল্পে ৪৪.৩৬ কোটি টাকা বরাদ্দ করা হয়। সেই অর্থ ব্যয়ে গাড়ি পার্কিং, কঠিন বর্জ্য ব্যবস্থাপনা সহ পর্যটকদের সুবিধার্থে বিশ্বমানের একাধিক উন্নত ব্যবস্থাপনা গড়ে তোলা হয়েছে।
শ্রী প্যাটেল এই বিশ্বমানের সুযোগ-সুবিধাগুলি গড়ে তুলতে ভারত সরকারের দেওয়া তহবিল যথাযথভাবে খরচ করার জন্য গুজরাত সরকারের ভূয়সী প্রশংসা করেন। কেন্দ্রীয় মন্ত্রী পর্যটনের বিকাশে রাজ্য সরকারগুলিকে সবরকম সহযোগিতা ও সহায়তা প্রদান করা হবে বলেও আশ্বাস দিয়েছেন।
পর্যটন মন্ত্রক দেশের তীর্থস্থান এবং ঐতিহ্যবাহী গন্তব্যস্থানগুলির উন্নয়নের লক্ষ্যে ২০১৪-১৫ অর্থবর্ষে ‘তীর্থযাত্রা পুনর্জীবন এবং আধ্যাত্মিক, ঐতিহ্য প্রচার অভিযান ’ প্রকল্প চালু করেছিল। এই প্রকল্পের লক্ষ্যই হল ঐতিহ্যবাহী ও তীর্থস্থান সংযোগকারী সড়ক, রেল, জলপথ পরিবহন, পরিকাঠামো উন্নয়ন, পর্যটকদের সুবিধার্থে তথ্যকেন্দ্র গড়ে তোলা, এটিএম গড়া, পরিবেশ বান্ধব পরিবহন ব্যবস্থাপনা, পুনর্নবীকরণ শক্তি ব্যবহারের মাধ্যমে আলোকসজ্জার ব্যবস্থা, পার্কিং, পানীয় জল, শৌচাগার, ওয়েটিং রুম, প্রাথমিক চিকিৎসাকেন্দ্র, হস্তশিল্পের বাজার বা হাট, টেলি-যোগাযোগ ব্যবস্থাপনা, ইন্টারনেট সংযোগ, ক্যাফেটেরিয়া ইত্যাদি গড়ে তোলা।
(CG/SS/NS
পর্যটনমন্ত্রক
প্রধানমন্ত্রী উত্তর প্রদেশের বারাণসীতে প্রসাদ কর্মসূচিতে একাধিক প্রকল্পের উদ্বোধন ও জাতির উদ্দেশে উৎসর্গ করেছেন
নতুন দিল্লি, ১৫ জুলাই, ২০২১
প্রধানমন্ত্রী শ্রী নরেন্দ্র মোদী উত্তর প্রদেশের বারাণসীতে প্রসাদ কর্মসূচির দ্বিতীয় পর্যায়ে পর্যটক সহায়তা কেন্দ্র সহ অস্সি ঘাট থেকে রাজ ঘাট পর্যন্ত ক্রুজ বোট পরিষেবার উদ্বোধন করেছেন। এই উপলক্ষে উত্তর প্রদেশের রাজ্যপাল শ্রীমতী আনন্দীবেন প্যাটেল, মুখ্যমন্ত্রী যোগী আদিত্যনাথ প্রমুখ উপস্থিত ছিলেন।
ন্যাশনাল মিশন অন পিলগ্রিমেজ রিজুভিনেশন অ্যান্ড স্পিরিচ্যুয়াল, হ্যারিটেজ অগমেন্টেশন ড্রাইভ  একটি কেন্দ্রীয় তহবিল সহায়তাপুষ্ট কর্মসূচি। ২০১৪-১৫ সালে পর্যটন মন্ত্রকের এই কর্মসূচির সূচনা হয়। এই কর্মসূচির উদ্দেশ্য হল, ঐতিহ্যবাহী ও পুণ্যস্থানগুলির মানোন্নয়ন তথা সেগুলি চিহ্নিতকরণ। কর্মসূচির আওতায় ঐতিহ্যবাহী এবং পুণ্যস্থানগুলির পরিকাঠামোগত উন্নয়ন করা হয়। প্রসাদ কর্মসূচির দ্বিতীয় পর্যায়ে বারাণসীর প্রকল্পটি ২০১৮-র ফেব্রুয়ারি মাসে অনুমোদন করা হয়। এই কর্মসূচি রূপায়ণ খাতে খরচ ধরা হয় ৪৪ কোটি ৬৯ লক্ষ টাকা। অন্যদিকে, বারাণসীতে ক্রুজ বোট বা বিলাশবহুল জলবিহার প্রকল্পটি রূপায়ণে খরচ ধরা হয় ১০ কোটি ৭২ লক্ষ টাকা। নির্দিষ্ট সময়ের মধ্যেই প্রকল্প দুটির কাজ শেষ হয়েছে। প্রধানমন্ত্রী প্রকল্প দুটি জাতির উদ্দেশে উৎসর্গ করেছেন। আন্তর্জাতিক মানের সুযোগ-সুবিধা গড়ে তোলার জন্য তহবিলের সর্বাধিক সদ্ব্যবহারে প্রধানমন্ত্রী শ্রী মোদী রাজ্য সরকারের প্রচেষ্টার প্রশংসা করেন।
CG/BD/AS
(Visitor Counter : 188
পর্যটনমন্ত্রক
"ঐতিহ্য গ্রহণ: নিজের ঐতিহ্য, নিজের পরিচয়" প্রকল্পের আওতায় দারা শিকো লাইব্রেরি ভবনের জন্য ২৮তম সমঝোতা পত্র
নতুন দিল্লি, ১৬ মার্চ, ২০২১
নতুন দিল্লিতে সোমবার "ঐতিহ্য গ্রহণ: নিজের ঐতিহ্য, নিজের পরিচয়" প্রকল্পের আওতায় দারা শিকো লাইব্রেরি ভবনের জন্য ২৮ তম সমঝোতা পত্র করা হয়েছে। এই প্রকল্পটি ভারত সরকারের পর্যটন মন্ত্রক সহ কেন্দ্রীয় সরকারের শিল্প, সংস্কৃতি ও ভাষা বিভাগ , জাতীয় রাজধানী অঞ্চলে দিল্লির সরকার এবং স্মৃতিসৌধ মিত্র, কলা ও সাংস্কৃতিক ঐতিহ্য ট্রাস্ট ,যাদুঘর ও শিল্প পরামর্শদাতা এর মতো বেসরকারি সংস্থার সাহায্যে বাস্তবায়িত করা হবে।
স্মৃতিসৌধ মিত্র এই চুক্তির আওতায় বর্জ্য ব্যবস্থাপনা, বেঞ্চ, শৌচাগার, পানীয় জলের সুবিধা, আলোকসজ্জা প্রদান সহ প্রাঙ্গণের ভেতর এবং বাইরের অংশের পরিষ্কার-পরিচ্ছন্ন রাখার মতো মৌলিক সুযোগ-সুবিধার উন্নয়ন, পরিচালনা ও রক্ষণাবেক্ষণের পরিকল্পনা গ্রহণ করবে।এমনকি
ভিন্নভাবে সক্ষমদের জন্য শৌচালয়, যাতায়াতের সুবিধার্থে র্যাম্প, হুইলচেয়ার সুবিধা, প্রদর্শনী তৈরি,পুরাকীর্তি গুলির সুরক্ষায় উন্নত নজরদারির ব্যবস্থা করা হবে।এছাড়াও ক্যাফেটেরিয়া , স্যুভেনিওর শপ, ব্রোশিওর এবং লিফলেট পঠন পাঠনের সুবিধা, অ্যাপ ভিত্তিক বহুভাষিক অডিও-গাইড, ওয়াই-ফাই ইত্যাদিরও ব্যবস্থা থাকবে।স্মৃতিসৌধ মিত্রের কাজের উপর ভিত্তি করে প্রাথমিকভাবে পাঁচ বছরের জন্য এই সমঝোতা পত্র স্বাক্ষরিত হয়েছে।
স্বরাষ্ট্র মন্ত্রক
দিল্লীতে গতকাল ‘সর্দার প্যাটেল কোভিড কেয়ার সেন্টার’এর প্রস্তুতি পর্যালোচনা করলেন কেন্দ্রীয় স্বরাষ্ট্রমন্ত্রী শ্রী অমিত শাহ
নয়াদিল্লী, ২৮ জুন, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ গতকাল দিল্লীর রাধা স্বামী সৎসঙ্গ বিয়াসে ১০ হাজার শয্যা বিশিষ্ট ‘সর্দার প্যাটেল কোভিড কেয়ার সেন্টার’এর প্রস্তুতি পর্যালোচনা করেছেন। শ্রী শাহ বলেন, ’১০ হাজার শয্যার এই কেন্দ্রটি দিল্লীর মানুষের কাছে বড় স্বস্তি এনে দেবে।’
তিনি আরও বলেন, ‘আমি আমাদের ভারত-তিব্বত সীমান্ত পুলিশ র সাহসী কর্মীদের প্রশংসা করি, যাঁরা সংকটের এই সময়ে কোভিড কেয়ার কেন্দ্রটি পরিচালনা করছেন। দিল্লীর জনগণের ও দেশের জন্য তাঁদের কাজ করার অঙ্গীকার অনন্য।’ শ্রী শাহ জোর দিয়ে বলেন, প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার দেশের সব নাগরিকদের সবরকম সাহায্য দিতে অঙ্গীকারবদ্ধ।
কেন্দ্রীয় স্বরাষ্ট্রমন্ত্রী এই বিরাট কোভিড কেয়ার কেন্দ্রটি তৈরিতে সাহায্যের জন্য রাধা স্বামী সৎসঙ্গ বিয়াস এবং অন্য যাঁরা যাঁরা সাহায্য করেছেন তাঁদের ধন্যবাদ জানান। কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি, দিল্লীর মুখ্যমন্ত্রী শ্রী অরবিন্দ কেজরিওয়াল, কেন্দ্রীয় স্বরাষ্ট্র সচিব শ্রী অজয় ভাল্লা সহ দিল্লী সরকারের পদস্থ আধিকারিকরা সেখানে উপস্থিত ছিলেন।
CG/CB/NS
(Visitor Counter : 141
স্বাস্থ্যওপরিবারকল্যাণমন্ত্রক
৩১ কোটিরও বেশি কোভিড টিকার ডোজ দেওয়ার মাধ্যমে ভারত এক উল্লেখযোগ্য মাইল ফলক লাভ করেছে
নয়াদিল্লী, ২৬ জুন, ২০২১
ভারতে ৩১ কোটিরও বেশি মানুষকে কোভিড টিকার ডোজ প্রদান করার মাধ্যমে এক উল্লেখযোগ্য সাফল্য এসেছে। আজ সকাল ৭টা পর্যন্ত পাওয়া তথ্য অনুযায়ী ৪২ লক্ষ ৮৩৯টি টিকাকরণ পর্বের মাধ্যমে মোট ৩১ কোটি ৫০ লক্ষ ৪৫ হাজার ৯২৬টি টিকার ডোজ প্রদান করা হয়েছে। গত ২৪ ঘণ্টায় ৬১ লক্ষ ১৯ হাজার ১৬৯টি টিকার ডোজ দেওয়া হয়েছে।
সার্বিক কোভিড-১৯ টিকাকরণের নতুন ব্যবস্থাপনা গত ২১ জুন থেকে কার্যকর হয়েছে। কেন্দ্রীয় সরকার দেশের সর্বত্র কোভিড-১৯ টিকার পরিধি এবং টিকাকরণের গতি ত্বরান্বিত করতে প্রতিশ্রুতিবদ্ধ। গত ২৪ ঘণ্টায় ভারতে ৪৮ হাজার ৬৯৮ জন নতুন করে করোনা আক্রান্ত হয়েছেন। এই নিয়ে টানা ১৯ দিন দেশে দৈনিক সংক্রমণের সংখ্যা ১ লক্ষেরও নিচে রয়েছে। কেন্দ্র এবং রাজ্য/কেন্দ্রশাসিত অঞ্চলগুলির যৌথ প্রয়াসের ফলেই এই কার্যকরী সুফল মিলেছে। ভারতে সক্রিয় রোগীর সংখ্যা উল্লেখযোগ্যভাবে কমেছে। আজ দেশে সক্রিয় রোগীর সংখ্যা দাঁড়িয়েছে ৫ লক্ষ ৯৫ হাজার ৫৬৫। ৮৬ দিন পর সক্রিয় রোগীর সংখ্যা ৬ লক্ষের নিচে নেমে এসেছে। দেশে এখন মোট পজেটিভ রোগীর হার ১.৯৭ শতাংশ। এই নিয়ে টানা ৪৪ দিন দৈনিক সংক্রমণের তুলনায় দৈনিক সুস্থতার সংখ্যা বেশি রয়েছে। ২৪ ঘণ্টায় সুস্থ হয়েছেন ৬৪ হাজার ৮১৮ জন। এই নিয়ে দেশে মোট করোনা থেকে সুস্থ হয়ে উঠেছেন ২ কোটি ৯১ লক্ষ ৯৩ হাজার ৮৫। দেশে আরোগ্যের হার ৯৬.৭২ শতাংশ। দেশে করোনার নমুনা পরীক্ষার সংখ্যা ক্রমশই বাড়ছে। ২৪ ঘণ্টায় ১৭ লক্ষ ৩৫ হাজার ৭৮১ জনের নমুনা পরীক্ষা করা হয়েছে। এই নিয়ে মোট ৩৯ কোটি ৯৫ লক্ষ ৬৮ হাজার ৪৪৮ জনের নমুনা পরীক্ষা করা হয়েছে।
CG/SS/NS
(Visitor Counter : 127